Hele dagen har istølt-stævnet Winthermatch 2016 fundet sted i Scanel isarena i Frederikshavn. Dygtige islændere - altså hestene - og deres ryttere, der kommer fra hele Skandinavien, har dystet i forskellige varianter af den unikke gangart, og lørdag aften kulminerer stævnet med en række finaler og landskampe. TV2 Nord er på plads i hallen og fra klokken ca. 19.38 - efter vores faste nyhedsudsendelse - stiller vi om til Frederikshavn, hvor vi sender live helt til stævnet slutter klokken 21.45. Indtil vi går igang med sendingen kan I nyde billeder og video fra Frederikshavn ovenfor. Husk, at du ikke behøves et TV eller adgang til Salto på dit TV, for at kunne se med. I vores app og her på hjemmesiden kan du altid, og helt gratis, se TV2 Nord Salto. Klik her, og så er du igang.

Opsummering:
Se billeder og video fra Winthermatch 2016 i Frederikshavn hvor Islænderheste og deres ryttere dyster i disciplinen istølt.